REPUBLIKA HRVATSKA

DJEČJI VRTIĆ JUREK

GORNJA STUBICA

Gornja Stubica, 10. siječnja. godine

KLASA: 601-02/22-05/1

URBROJ: 2113-60-03-22-1

POZIV ZA 8. SJEDNICU UPRAVNOG VIJEĆA

Poštovani, sazivam 8. Sjednicu Upravnog vijeća Dječjeg vrtića JUREK **u četvrtak 13.siječnja 2022. godine u 9: 00 u prostorijama Dječjeg vrtića JUREK.**

Za sjednicu predlažem sljedeći dnevni red:

1. Verifikacija Zapisnika sa 7. Sjednice upravnog vijeća Dječjeg vrtića JUREK
2. Izbor za radno mjesto zdravstvene voditeljice temeljem natječaja
3. Plan upisa djece- traži se suglasnost
4. Prijedlog za raspisivanje natječaja za radno mjesto odgojitelja- zamjena- 2 izvršitelja
5. Prijedlog da se radno vrijeme pomoćnog kuhara/ce produlji na puno radno vrijeme
6. Prijedlog za raspisivanje natječaja za radno mjesto zdravstvene voditeljice u opsegu od 44 sata tjedno
7. Razno

Predsjednica Upravnog vijeća Dječjeg vrtića JUREK:

Marina Sviben Družinec, dipl. psiholog

ODLUKE S 8. SJEDNICE UPRAVNOG VIJEĆA

**s 8. sjednice Upravnog vijeća Dječjeg vrtića JUREK održane 13. siječnja 2022. godine**

Sjednica je održana u punom sastavu, a potpisne liste prisutnih sastavni su dio Zapisnika.

 Predloženi dnevni red usvojen je u potpunosti

Ad 1

Verificiran je Zapisnik sa 7. sjednice Upravnog vijeća Dječjeg vrtića JUREK.

Ad 2

Na prijedlog ravnateljice poništava se natječaj za radno mjesto zdravstvenog voditelja/ce u radnom vremenu od 10 sati tjedno obzirom da se na natječaj javila samo jedna kandidatkinja koja je naknadno mailom poslala obavijest kako odustaje od natječaja. Natječajna dokumentacija i prepiska mailova u prilogu.

Ad 3

Članovi Upravnog vijeća jednoglasno su, uz prethodno obrazloženje ravnateljice prihvatili prijedlog plana upisa djece u Dječji vrtić JUREK što znači da bi u jednom kratkom vremenskom periodu u vrtić bilo upisano 88 djece što je četvero djece više u odnosu na Pravilnik o upisu. Kako je obrazložila ravnateljica i članica Upravnog vijeća Martina Brlečić taj broj upisane djece ne bi narušio kvalitetu odgojno obrazovnog rada jer će trajati kroz kraći vremenski period ( travanj, svibanj 2022. godine)– početkom lipnja očekuje se ispis djece zbog odlaska u školu.

Ad 4

Jednoglasno je usvojen prijedlog ravnateljice da se raspišu natječaji za radno mjesto odgojiteljica:

* jedan izvršitelj na određeno radno vrijeme do povratka djelatnice Mirele Poštek
* jedan izvršitelj na određeno radno vrijeme- pripravnik/ca

Natječaji će se raspisati prije isteka Ugovora o radu u trajanju od 60 dana koji su sklopljeni s djelatnicama Lorenom Herceg i Ivanom Pešec na radnom mjestu odgojiteljica ( siječanj i veljača 2022. godine)

Ad 5

 Članovi Upravnog vijeća jednoglasno su prihvatili prijedlog ravnateljice da se djelatnici Štefaniji Tušek koja radi s polovicom punog radnog vremena na radnom mjestu pomoćne kuharice ponudi ugovor za radno mjesto pomoćne kuharice u punom radnom vremenu uz prethodnu suglasnost Osnivača.

Ad 6

Članovi Upravnog vijeća jednoglasno su prihvatili prijedlog ravnateljice da se poveća satnica za radno mjesto zdravstvene voditeljice s 40 na 44 sata mjesečno kako bi se mogao otvoriti natječaj u dogovoru s još dva vrtića u županiji čija bi ukupna potreba za zdravstvenim voditeljem bila u punom radnom vremenu te bi se tako povećao kandidata interes za prijavu na to radno mjesto.

Ad 7

 Članovi Upravnog vijeća jednoglasno su prihvatili prijedlog ravnateljice da se višenamjenski prostor vrtića ( tzv. multifunkcionalna dvorana) ponudi u zakup za izvođenje različitih primjerenih programa za djecu predškolske i mlađe školske dobi.

Sjednica je završila u 9.45

KLASA: 601-02/22-05-1

URBROJ: 2113-60-03-22-2

Zapisničar: Predsjednica Upravnog vijeća:

Petra Jambrečina Grgec Marina Sviben Družinec